
ΑΠΟΦΑΣΕΙ Σ 

Αριθ. 24/10098/011.3 (1) 

Σταδιακή εναρμόνιση του κανονιστικού πλαισίου ΕΛΤΑ με 
τις διατάξεις του Ν. 3016/2002. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΤΑ 
(Συνεδρίαση 1180/12.5.2003, θέμα 3ο) 

Έχοντας υπόψη: 

α) Το άρθρο 26 παράγρ. 2 του Ν. 2668/98 (ΦΕΚ 282/Α/ 
1998). 

β) Τον Υπηρεσιακό Οργανισμό ΕΛΤΑ (ΦΕΚ 548/Β/11-5- 
2001 ). 

γ) Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπολο¬ 
γισμού. 

δ) Την 9429/24-04-2003 εισήγηση της Δ/νσης Διοίκησης και 
Επικοινωνίας, τη σχετική προφορική εισήγηση του Διευθύ- 
νοντος Συμβούλου καθώς και τις απόψεις του Προέδρου και 
των μελών του, ύστερα από συζήτηση, αποφάσισε: 

1. Την τροποποίηση του άρθρου 2 παράγραφος 5 «ΣΥ¬ 
ΓΚΡΟΤΗΣΗ ΔΙΟΙΚΗΤΙΚΟΥ ΣΥΜΒΟΥΛΙΟΥ» του Κανονισμού 
Λειτουργίας του Διοικητικού Συμβουλίου ΕΛΤΑ, ως ακολού¬ 
θως: 

5. α) Με απόφαση του Διοικητικού Συμβουλίου συγκροτεί¬ 
ται τριμελής Ελεγκτική Επιτροπή που απαρτίζεται από μέλη 
του Διοικητικού Συμβουλίου που δεν ασχολούνται με τα κα¬ 
θημερινά θέματα διοίκησης της Επιχείρησης (μη εκτελεστι¬ 
κά μέλη), αλλά είναι επιφορτισμένα με την προαγωγή όλων 
των επιχειρησιακών ζητημάτων. 

Η Ελεγκτική Επιτροπή θα πρέπει να λειτουργεί στα πλαίσια 
των θεσμοθετημένων αρχών, κανόνων και διαδικασιών εσω¬ 
τερικού ελέγχου της επιχείρησης με στόχο την ενίσχυση της 
οικονομικής αξίας και αποδοτικότητας της επιχείρησης και 
της προάσπισης των συμφερόντων των μετόχων της. 

Έργο της εν λόγω Επιτροπής είναι κυρίως: 

- Εποπτεία της Υπηρεσίας Εσωτερικού Ελέγχου και των 
εσωτερικών ελεγκτών. 


- Παρακολούθηση και έλεγχος εφαρμογής και συνεχούς 
τήρησης: 

• Του Εσωτερικού Κανονισμού Λειτουργίας της επιχείρη¬ 
σης 

• Του Καταστατικού 

• Της εν γένει νομοθεσίας που αφορά την επιχείρηση και 
ιδιαίτερα της νομοθεσίας των Ανωνύμων εταιριών και της 
χρηματιστηριακής. 

- Ενημέρωση του Διοικητικού Συμβουλίου της επιχείρησης 
για τυχόν περιπτώσεις σύγκρουσης των ιδιωτικών συμφερό¬ 
ντων των μελών του Διοικητικού Συμβουλίου ή των διευθυντι¬ 
κών στελεχών της επιχείρησης με τα συμφέροντα της Επιχεί¬ 
ρησης, που διαπιστώνει κατά την άσκηση του έργου της. 

- Καταγραφή, κριτική, επισκόπηση και έλεγχος του συστή¬ 
ματος εσωτερικού ελέγχου της επιχείρησης και ειδικότερα : 

• Επισκόπηση των συστημάτων παροχής οικονομικών και 
διοικητικών πληροφοριών προς τη διοίκηση της επιχείρησης. 

• Επιβεβαίωση της εφαρμογής των πολιτικών και διαδικα¬ 
σιών, οι οποίες έχουν καθιερωθεί με στόχο την επίτευξη των 
στρατηγικών και επιχειρησιακών στόχων της επιχείρησης 

• Διενέργεια τακτικών και έκτακτων απογραφών. 

• Έλεγχο των λογιστικών συστημάτων. 

• Έλεγχο των πληροφοριακών συστημάτων. 

• Επισκόπηση των μέσων διαφύλαξης των παγίων στοιχεί¬ 
ων της επιχείρησης. 

• Πραγματοποίηση έκτακτων ελέγχων σε συνεννόηση με 
τη Διοίκηση της επιχείρησης. 

• Επιβεβαίωση της αποτελεσματικής και αποδοτικής χρή¬ 
σης των διαθέσιμων πόρων. 

• Έγκαιρη αναγνώριση και αξιολόγηση πιθανών επιχειρη¬ 
σιακών κινδύνων. 

• Περιοδική ενημέρωση του Διοικητικού Συμβουλίου για 
όλα τα ανωτέρω. 

β) Με απόφαση του Διοικητικού Συμβουλίου συγκροτού¬ 
νται μόνιμα ή και προσωρινά συλλογικά Όργανα (επιτροπές), 
που απαρτίζονται από μέλη του Δ.Σ. και τρίτους (Εμπειρο¬ 
γνώμονες), για την εποπτεία και τον έλεγχο διαφόρων λει¬ 
τουργιών του Οργανισμού σε τομείς που έχουν σχέση με την 
υλοποίηση της στρατηγικής ανάπτυξης της επιχείρησης και 
τη διαχείριση της περιουσίας της. Στις επιτροπές αυτές δεν 
είναι δυνατή η συμμετοχή υπαλλήλων, στελεχών, καθώς και 
μελών Οργάνων Διοίκησης του ΕΛΤΑ που από τη θέση τους 
ασκούν εκτελεστικό έργο στον Οργανισμό αντίστοιχο με αυ¬ 
τό της κάθε επιτροπής 

Το έργο αναλυτικά, ο χρόνος και ο τρόπος λειτουργίας των 
επιτροπών αυτών καθορίζονται με την απόφαση συγκρότη¬ 
σης τους. 

Όλες οι ανωτέρω επιτροπές θα συντάσσουν σχετικές ανα¬ 
φορές τις οποίες θα υποβάλουν στο Διοικητικό Συμβούλιο. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στα ανωτέρω πλαίσια λειτουργούν στον Οργανισμό τα 
εξής μόνιμα συλλογικά Όργανα(Επιτροπές): 

Προϋπολογισμού-Ισολογισμού με κύριο έργο: 

-Μελετά τον Προϋπολογισμό Εκμετάλλευσης, τις ετήσιες 
οικονομικές καταστάσειςτου Οργανισμού καιτην εξαμηνιαία 
κατάσταση καθώς και την ετήσια έκθεση των ορκωτών ελε¬ 
γκτών και συντάσσει έκθεση προς το Διοικητικό Συμβούλιο. 

-Αναλύειτυχόν παρατηρήσεις και επισημάνσεις επίτων εκ¬ 
θέσεων και προτείνει μέτρα που πρέπει να ληφθούν για την 
αντιμετώπισή τους. 

Πολιτικής Αμοιβών Ανώτατων Στελεχών με κύριο έργο: 

-Παρακολουθεί την αγορά για τα επίπεδα των αμοιβών των 
Ανωτάτων Στελεχών. 

-Συνεργάζεται με τον Διευθύνοντα Σύμβουλο για το επίπε¬ 
δο των αμοιβώντων Ανωτάτων Στελεχώντου Οργανισμού και 
γνωμοδοτεί επί των εισηγήσεων που αφορούν τις αμοιβές 
τους. 

-Ανώτατα Στελέχη θεωρούνται ο Διευθύνων Σύμβουλος, οι 
Γενικοί Διευθυντές και οι Διευθυντές ΕΛΤΑ. 

Επενδύσεων και Κανονισμών με κύριο έργο: 

-Μελετά τους κανονισμούς προμηθειών, υπηρεσιών και έρ¬ 
γων, γνωμοδοτεί σχετικά, όπως και στην υποβολή προτάσε¬ 
ων αναθεώρησής τους. 

-Μελετά τα ετήσια Προγράμματα Επενδύσεων και Προμη¬ 
θειών και εξετάζει αν αυτά είναι στα πλαίσια της Στρατηγικής 
του Οργανισμού και γνωμοδοτεί σχετικά. 

-Μελετά και επεξεργάζεται τις εισηγήσεις που αφορούν 
σημαντικά θέματα και κύρια επενδύσεις, προμήθειες και έρ¬ 
γα άνω του ενός εκατομμυρίου ΕΥΡΩ, και ειδικότερα εξετά¬ 
ζει: 

- Τη σκοπιμότητα διενέργειας των σχετικών διαγωνισμών 

- Τους όρους των διακηρύξεων και τις σχετικές προδια¬ 
γραφές 

- Τα αποτελέσματα των Επιτροπών διενέργειας των διαγω¬ 
νισμών 

- Τη σκοπιμότητα της κατακύρωσηςτων διαγωνισμών και 

- Τους όρους της σχετικής σύμβασης, 

και γνωμοδοτεί σχετικά στο Διοικητικό Συμβούλιο. 

2. Την τροποποίηση του Υπηρεσιακού Οργανισμού ΕΛΤΑ, 
με την προσθήκη νέου Άρθρου 3α ως ακολούθως : 

Άρθρο 3α 

ΥΠΗΡΕΣΙΑ ΕΣΩΤΕΡΙΚΟΥ ΕΛΕΓΧΟΥ 

1. Η Υπηρεσία Εσωτερικού Ελέγχου λειτουργεί στα πλαί¬ 
σια των θεσμοθετημένων αρχών, κανόνων και διαδικασιών 
εσωτερικού ελέγχου της επιχείρησης με στόχο την ενίσχυση 
της οικονομικής αξίας και αποδοτικότητας της επιχείρησης 
και της προάσπισης των συμφερόντων των μετόχων της. 

2. Η Υπηρεσία Εσωτερικού Ελέγχου είναι ανεξάρτητη, επο¬ 
πτεύεται από την Ελεγκτική Επιτροπή που ορίζει το Διοικητι¬ 
κό Συμβούλιο και λειτουργεί σύμφωνα με τα προβλεπόμενα 
στο Καταστατικό και στον Κανονισμό Εσωτερικής Λειτουρ¬ 
γίας της. 

3. Οι Εσωτερικοί Ελεγκτές ορίζονται με απόφαση του Διοι¬ 
κητικού Συμβουλίου της επιχείρησης ύστερα από πρόταση 
του Προέδρου της Ελεγκτικής Επιτροπής μετά από απόφα¬ 
ση της Ελεγκτικής Επιτροπής. 

Δεν μπορούν να ορισθούν ως εσωτερικοί ελεγκτές μέλη 
του Διοικητικού Συμβουλίου, εν ενεργεία διευθυντικά στελέ¬ 
χη ή συγγενείς των παραπάνω μέχρι και του δευτέρου βαθ¬ 
μού εξ αίματος ή εξ αγχιστείας. 

Οι Εσωτερικού Ελεγκτές είναι μετακλητοί υπάλληλοι και 
προσλαμβάνονται ως Ειδικοί Συνεργάτες, σύμφωνα με τα 
οριζόμενα στο Άρθρο 5 του Υπηρεσιακού Οργανισμού ΕΛΤΑ. 

Τα προσόντα και η διαδικασία επιλογής των Εσωτερικών 
Ελεγκτών καθορίζονται με απόφαση του Διοικητικού Συμ¬ 
βουλίου ύστερα από εισήγηση της Ελεγκτικής Επιτροπής. 


Το Διοικητικό Συμβούλιο με την απόφασή του εγκρίνει και 
τους όρους της σύμβασης εργασίας των Εσωτερικών Ελε¬ 
γκτών και καθορίζει τις αποδοχές τους. 

Επίσης με απόφαση του Διοικητικού Συμβουλίου, ένας από 
τους Εσωτερικούς Ελεγκτές ορίζεται ως Προϊστάμενος της 
Υπηρεσίας Εσωτερικού Ελέγχου. 

Το προσωπικό υποστήριξης της Υπηρεσίας Εσωτερικού 
Ελέγχου θα είναι υπάλληλοι του ΕΛΤΑ το οποίο μετατίθεται 
με απόφαση του Διοικητικού Συμβουλίου. 

Η επιλογή του προσωπικού υποστήριξης της Υπηρεσίας 
Εσωτερικού Ελέγχου γίνεται από τον Πρόεδρο της Ελεγκτι¬ 
κής Επιτροπής ο οποίος προτείνει και τη μετάθεση τους. 

4. Η Υπηρεσία Εσωτερικού Ελέγχου καταρτίζει και εκτελεί 
δικό της προϋπολογισμό, ο οποίος εγκρίνεται από το Διοικη¬ 
τικό Συμβούλιο με ελάχιστο όριο δαπανών ποσό που αντι¬ 
στοιχεί στο 1,5 τοις χιλίοις του ετήσιου κύκλου εργασιών του 
ΕΛΤΑ. 

5. Οι διοικητικές πράξεις που αφορούν προσωπικό της 
Υπηρεσίας Εσωτερικού Ελέγχου καθώς και οι διαχειριστι¬ 
κές πράξεις που αφορούν προμήθειες υλικών και λήψη 
υπηρεσιών θα εκτελούνται από τον Προϊστάμενο της Υπη¬ 
ρεσίας σύμφωνα με τις ισχύουσες στον ΕΛΤΑ διατάξεις. 

6. Οι Υπηρεσιακές Λειτουργίες του ΕΛΤΑ, που έχουν αρμο¬ 
διότητες επιθεωρήσεων και ελέγχων, υποχρεούνται να απο¬ 
στέλλουν άμεσα στον Προϊστάμενο της Υπηρεσίας Εσωτερι¬ 
κού Ελέγχου όλα τα πορίσματα των επιθεωρήσεων, ελέγχων 
και ερευνών, που διενεργούνται από τους Επιθεωρητές και 
Οικονομικούς Ελεγκτές. 

7. Οι Εσωτερικοί Ελεγκτές κατά την εκτέλεση του έργου 
τους μπορούν να συνεργάζονται με τους Επιθεωρητές και 
τους Οικονομικούς Ελεγκτές του ΕΛΤΑ, καθώς και να υπο¬ 
στηρίζονται από τρίτους (Εμπειρογνώμονες, Ελεγκτικούς 
Οίκους κ.λπ.). 

Οι Επιθεωρητές και οι Οικονομικοί Ελεγκτέςτου ΕΛΤΑ υπο- 
χρεούνται να υλοποιούν άμεσα και κατά προτεραιότητα, τις 
εντολές ελέγχου που λαμβάνουν από τον Προϊστάμενο της 
Υπηρεσίας Εσωτερικού Ελέγχου. 

8. Τα όργανα Διοίκησης του ΕΛΤΑ, καθώς και όλες οι Υπη¬ 
ρεσιακές Λειτουργίες, οφείλουν να συνεργάζονται με την 
Υπηρεσία Εσωτερικού Ελέγχου, να της παρέχουν όλα τα 
απαραίτητα μέσα, στοιχεία κ.λπ. και γενικά να διευκολύνουν 
με κάθε τρόπο το έργο της. 

Αρμοδιότητες της Υπηρεσίας Εσωτερικού Ελέγχου: 

1. Μεριμνά για την εκπόνηση του Εσωτερικού Κανονισμού 
Λειτουργίας της εταιρίας, σε συνεργασία με τις καθ' ύλη αρ¬ 
μόδιες Υπηρεσιακές Λειτουργίες, ο οποίος εγκρίνεται με 
απόφαση του Διοικητικού Συμβουλίου. 

2. Καταρτίζει τον Κανονισμό Εσωτερικής Λειτουργίας της 
όπου περιλαμβάνονται κυρίως οι διαδικασίες εσωτερικού 
ελέγχου και ο κώδικας δεοντολογίας των εσωτερικών ελε¬ 
γκτών. 

3. Παρακολουθεί την εφαρμογή και τη συνεχή τήρηση του 
Εσωτερικού Κανονισμού Λειτουργίας και του καταστατικού 
της εταιρίας, της εν γένει νομοθεσίας που αφοράτην εταιρία 
και ιδιαίτερα της νομοθεσίας των ανωνύμων εταιριών και της 
χρηματιστηριακής. 

4. Ελέγχει συστηματικά την πορεία υλοποίησης του Στρα¬ 
τηγικού και Επιχειρησιακού Σχεδίου της εταιρίας και ενημε¬ 
ρώνει το Διοικητικό Συμβούλιο. 

5. Ελέγχει την οργάνωση, τις δομές και τις διαδικασίες 
εσωτερικής λειτουργίας της εταιρίας που είναι απαραίτητες 
για την καλύτερη εξυπηρέτηση των συμφερόντων των μετό¬ 
χων της. 

6. Ελέγχει την οργάνωση και την εν γένει λειτουργία των 
Υπηρεσιακών Λειτουργιών και των οργάνων Επιθεώρησης 
και Ελέγχου της Επιχείρησης (Δ/νση Επιθεώρησης, Τομείς 
Επιθεώρησης και Ελέγχου, Επιθεωρητές, Οικονομικοί Ελε¬ 
γκτές κ.λπ.). 

7. Αναφέρει στο Διοικητικό Συμβούλιο της επιχείρησης πε¬ 
ριπτώσεις σύγκρουσης των ιδιωτικών συμφερόντων των με¬ 
λών του Διοικητικού Συμβουλίου ή των ανωτάτων στελεχών 
της επιχείρησης με τα συμφέροντα της επιχείρησης, τις 
οποίες διαπιστώνει κατά την άσκηση του έργου της. 

8. Ενημερώνει εγγράφως μια φορά τουλάχιστον το τρίμη¬ 
νο το Διοικητικό Συμβούλιο για το διενεργούμενο έλεγχο και 
παρίσταται κατά τις γενικές συνελεύσεις των μετόχων. 

9. Παρέχει, μετά από έγκριση του Δ.Σ. της επιχείρησης, 
οποιαδήποτε πληροφορία ζητηθεί εγγράφως από Εποπτικές 
αρχές, συνεργάζεται με αυτές και διευκολύνει με κάθε δυνα¬ 
τό τρόπο το έργο παρακολούθησης, ελέγχου και εποπτείας 
που αυτές ασκούν. 

Οι εργασίες του εσωτερικού ελέγχου περιλαμβάνουν κυ¬ 
ρίως τ’ ακόλουθα: 

- Καταγραφή, κριτική, επισκόπηση και έλεγχο του συστή¬ 
ματος εσωτερικού ελέγχου της επιχείρησης και ειδικότερα : 

• Επισκόπηση των συστημάτων παροχής οικονομικών και 
διοικητικών πληροφοριών προς τη διοίκηση της επιχείρησης. 

• Επιβεβαίωση της εφαρμογής των πολιτικών και διαδικα¬ 
σιών, οι οποίες έχουν καθιερωθεί με στόχο την επίτευξη των 
στρατηγικών και επιχειρησιακών στόχων της επιχείρησης. 

• Διενέργεια τακτικών και έκτακτων απογραφών. 

Έλεγχο των λογιστικών συστημάτων. 

• Έλεγχο των πληροφοριακών συστημάτων. 

• Επισκόπηση των μέσων διαφύλαξης των παγίων στοιχεί¬ 
ων της επιχείρησης. 

• Πραγματοποίηση έκτακτων ελέγχων σε συνεννόηση με 
τη διοίκηση της επιχείρησης. 

• Επιβεβαίωση της αποτελεσματικής και αποδοτικής χρή¬ 
σης των διαθέσιμων πόρων. 

• Έγκαιρη αναγνώριση και αξιολόγηση πιθανών επιχειρη¬ 
σιακών κινδύνων. 

- Περιοδική ενημέρωση του Διοικητικού Συμβουλίου για 
όλα τα ανωτέρω. 

3. Τον καθορισμό του αριθμού του προσωπικού της Υπη¬ 
ρεσίας Εσωτερικού Ελέγχου ως εξής: 

Εσωτερικοί Ελεγκτές: 5 

Προσωπικό υποστήριξης : 5( Εκ των οποίων οι 2 θα είναι 
υπάλληλοι του Κλάδου Διοίκησης-Εκμετάλλευσης, πτυχιού- 
χοιΑ.Ε.Ι.) 

4. Την τροποποίηση της παραγράφου 6 του Άρθρου 5 του 
Υπηρεσιακού Οργανισμού ΕΛΤΑ ως προς τον αριθμό των 
Συμβούλων / Ειδικών Συνεργατών ο οποίος από 15 γίνεται 25. 

5. Την τροποποίηση της παραγράφου 3 του Άρθρου 6 του 
Υπηρεσιακού Οργανισμού ΕΛΤΑ ως ακολούθως: 

3. Οργανωτικές Ομάδες Υπηρεσιακών Λειτουργιών με αυ¬ 
τοτελείς τομείς δράσης ονομάζονται Επιχειρησιακές Μονά¬ 
δες, Γενικές Διευθύνσεις και Μονάδες Διοίκησης Έργων, οι 
οποίες υπάγονται στο Διευθύνοντα Σύμβουλο, στις οποίες 
προ'ίστανται διοικητικά και λειτουργικά Γενικοί Διευθυντές ή 
Υπεύθυνοι Διοίκησης Έργων και οι οποίες συστήνονται με 
απόφαση του Διοικητικού Συμβουλίου ύστερα από εισήγηση 
του Διευθύνοντος Συμβούλου. 

6. Τηντροποποίησητου Άρθρου 11 παρ.2.1 του Υπηρεσια¬ 
κού Οργανισμού ΕΛΤΑ ως ακολούθως: 

2.1. Επιτελικές Υπηρεσιακές Λειτουργίες. 

-Διεύθυνση Νομικών Υπηρεσιών. 

- Σύμβουλοι. 

- Ειδικοί Συνεργάτες. 

- Η Διεύθυνση Διοίκησης και Επικοινωνίας. 

- Η Διεύθυνση Επιθεώρησης. 

- Η Διεύθυνση Στρατηγικής και Ανάπτυξης. 

7. Την τροποποίηση του Άρθρου 12 παρ.1 του Υπηρεσια¬ 
κού Οργανισμού ΕΛΤΑ, ωςπροςτηΔ/νση Εσωτερικού Ελέγ¬ 
χου, ως ακολούθως: 


21 Διεύθυνση Επιθεώρησης 

2101 Γραμματεία Διεύθυνσης 

8. Την τροποποίηση του Άρθρου 20 του Υπηρεσιακού Ορ¬ 
γανισμού ΕΛΤΑ ως ακολούθως: 

Άρθρο 20 

Αρμοδιότητες Διεύθυνσης Επιθεώρησης 

1. Έργο της Διεύθυνσης Επιθεώρησης είναι: 

- Κατάρτιση Κανονισμού και Οδηγιών Επιθεωρητών Ελέγ¬ 
χου Διοικητικής και Οικονομικής φύσεως θεμάτων καθώς και 
διεξαγωγής διοικητικών ερευνών, βάσει των δεδομένων του 
οργανισμού. 

- Παρακολούθηση εφαρμογής των προαναφερομένων και 
των ακολούθων θεμάτων: 

Παρακολούθηση καλής κατάστασης και καλής χρησιμο¬ 
ποίησης των διατιθέμενων μέσων και υλικών από τις Υπηρε¬ 
σιακές Λειτουργίες. 

Έλεγχος δραστηριοτήτων διοικητικής φύσης των Υπηρε¬ 
σιακών Λειτουργιών. 

Παρακολούθηση συμπεριφοράς και παράστασης του προ¬ 
σωπικού προς τους πελάτες και της καλής συνεργασίας με¬ 
ταξύ των υπαλλήλων. 

Παρακολούθηση και έλεγχος χρηματικών διαχειρίσεων 
Υπηρεσιακών Λειτουργιών πάσης φύσεως διαχείρισης και 
κανονικής υποβολής παραστατικών εισπράξεων και πληρω¬ 
μών. 

-Διεξαγωγή ειδικών Διοικητικών Ερευνών και προανακρί¬ 
σεων. 

-Προγραμματισμός ελέγχων καθολικού τύπου. 

-Σχεδιασμός, ανάπτυξη και λειτουργία Συστήματος Παρα¬ 
κολούθησης υλοποίησης του προγράμματος ελέγχων και 
του έργου των επιθεωρητών των Περ/κών Δ/νσεων ή άλλων 
εντεταλμένων οργάνων. 

-Εντολή διενέργειας ελέγχων ,ερευνών και παρακολούθη¬ 
ση αυτών για θέματα που αφορούν Υπηρεσιακές Λειτουργίες 
οι οποίες ανήκουν σε διαφορετικές Περιφερειακές Διευθύν¬ 
σεις. 

-Ενημέρωση των αρμοδίων Υπηρεσιακών Λειτουργιών και 
παρακολούθηση τακτοποίησης των ανωμαλιών και παραλεί¬ 
ψεων που επισημαίνονται από τους εν γένει ελέγχους. 

-Διατύπωση προτάσεων και παρατηρήσεων με βάση τα συ¬ 
μπεράσματα των ελέγχων. 

2. Γ ενικά Καθήκοντα - Υπευθυνότητες Επιθεωρητών ΕΛΤΑ: 

-Διενέργεια επιθεωρήσεων όλων των Υπηρεσιακών Λει¬ 
τουργιών του ΕΛΤΑ, ελέγχου των δραστηριοτήτων τους, κα¬ 
θώς και ερευνών, κατόπιν εντολής των αρμοδίων οργάνων, 
σύμφωνα με το ισχύον κανονιστικό πλαίσιο, τις εγκυκλίους 
του ΕΛΤΑ και τις τυχόν ειδικότερες κατά περίπτωση οδηγίες 
των οργάνων που δίδουν την εντολή για τη διενέργεια της 
επιθεώρησης ή της έρευνας και η διατύπωση σαφών συμπε¬ 
ρασμάτων και προτάσεων για τη λήψη των κατά περίπτωση 
ενδεδειγμένων μέτρων καθώς και ο καταλογισμός και η από¬ 
δοση τυχόν ευθυνών σε προσωπικό του ΕΛΤΑ, ανεξάρτητα 
της θέσης εργασίας ή της θέσης ευθύνης που αυτό κατέχει. 

-Έλεγχος της καλής λειτουργίας των Υπηρεσιακών Λει¬ 
τουργιών του ΕΛΤΑ, της επίδοσης και απόδοσης των υπηρε¬ 
σιακών οργάνων, καθώς και η διαπίστωση τήρησης και εφαρ¬ 
μογής των πάσης φύσεως κανονισμών, εγκυκλίων και οδη¬ 
γιών του ΕΛΤΑ. 

-Έλεγχος τήρησης διαδικασίας παρακολούθησης των 
στατιστικών στοιχείων για τον υπολογισμό των καταληκτικών 
τελών. 

-Έρευνα γενικών ή ειδικών θεμάτων καθώς και η διερεύνη- 
ση δυσλειτουργιών - ατασθαλιών που εμφανίζονται κατά τη 
διεξαγωγή του υπηρεσιακού έργου, με σκοπό την πρόληψη 
και επισήμανση ή τη διακρίβωση τυχόν παραλείψεων, ελλεί¬ 
ψεων ή ατελειών. 




8838 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


-Παρακολούθηση της κανονικότητας τήρησης των λογα¬ 
ριασμών όψεως και καταθέσεων ΕΛΤΑ σε όλα τα πιστωτικά 
ιδρύματα και ο έλεγχος της Λειτουργίας του Κεντρικού Τα¬ 
μείου του ΕΛΤΑ. 

-Έλεγχος του συνόλου των μηχανογραφικών ροών και ει¬ 
δικότερα μηχανογραφικών διαδικασιών [ίηρυΐ, ουίρυί, άαΐα 
θπΙγυ κ.λπ.], εφαρμογών και αρχείων. 

-Η παρακολούθηση είσπραξης των απαιτήσεων του Ορ¬ 
γανισμού από καταληκτικά τέλη και πόσης φύσεως δικαιω¬ 
μάτων. 

-Έλεγχος τήρησης κώδικα υποχρεώσεων ανθρώπινου δυ¬ 
ναμικού [ωράριο, άδειες, συμπεριφορά, περιπτώσεις σύ¬ 
γκρουσης συμφερόντων, ηθικοί κανόνες]. 

-Έλεγχος των πάσης φύσεως διαχειρίσεων. 

-Έλεγχος τήρησης των διαδικασιών ποιότητας και ορθότη¬ 
τας των σχετικών στοιχείων. 

-Έλεγχος τήρησης από τις υπηρεσιακές λειτουργίες του 
Οργανισμού του Χ.Υ.Κ. όπως επίσης και τις υποχρεώσεις 
για την άμεση εξυπηρέτηση του πολίτη και την απάντηση 
ερωτημάτων των πελατών κυρίως στον τομέα των αναζη¬ 
τήσεων. 

-Διερεύνηση και εξέταση θεμάτων, ενεργειών ή παραλεί¬ 
ψεων που εμπίπτουν στα όρια του πειθαρχικού αδικήματος, 
σε συνδυασμό με τις οικείες διατάξεις του ΓΚΠ-ΕΛΤΑ. 

-Ενημέρωση της Διοίκησης για τα πάσης φύσεως θέματα, 
ζητήματα, προβλήματα και συνθήκες στον ΕΛΤΑ, τις απόψεις 
των επιθεωρουμένων, καθώς και για την αποδοτικότητα των 
λαμβανομένων μέτρων και της εν γένει ασκούμενης πολιτι¬ 
κής. 

-Μετάδοση του πνεύματος της Διοίκησης και των προϊστα¬ 
μένων κλιμακίων στις επιθεωρούμενες Υπηρεσιακές Λει¬ 
τουργίες στα πλαίσια του στρατηγικού και επιχειρησιακού 
σχεδιασμού του ΕΛΤΑ. 

Τις αρμοδιότητες των επιθεωρητών έχει και ο προϊστάμε¬ 
νος της Δ/νσης Επιθεώρησης, πέραν των αρμοδιοτήτων που 
προβλέπονται στο άρθρο 32 του παρόντος Υπηρεσιακού Ορ¬ 
γανισμού. 

3. Αρμοδιότητες Γραμματείας Δ/νσης Επιθεώρησης: 

Οι αρμοδιότητες της Γ ραμματείας προσδιορίζονται στο 
άρθρο 31 του παρόντος υπηρεσιακού οργανισμού. 

4. Με απόφαση του Διευθύνοντος Συμβούλου μπορεί να 
καθορίζεται: 

- Η εσωτερική διάρθρωση και οι αρμοδιότητες των Υπηρε¬ 
σιακών Λειτουργιών εσωτερικής διάρθρωσης της Διεύθυν¬ 
σης Επιθεώρησης. 

- Ο αριθμός των Επιθεωρητών ΕΛΤΑ που θα υπάγονται στη 
Διεύθυνση Επιθεώρησης. 

- Η κατανομή αρμοδιοτήτων, έργου στους Επιθεωρητές. 

9. Την τροποποίηση του Άρθρου 35 «Διάρθρωση Περιφε¬ 
ρειακών Διευθύνσεων και Υπηρεσιών Επιστολικού Ταχυδρο¬ 
μείου» με την μετονομασία του Τομέα Εσωτερικού Ελέγχου 
των Περιφερειακών Διευθύνσεων σε «Τομέα Επιθεώρησης 
και Ελέγχου». 

10. Την τροποποίηση της παραγράφου 4 του Άρθρου 37 
του Υπηρεσιακού Οργανισμού ΕΛΤΑ ως ακολούθως: 

4. Τομέας Επιθεώρησης και Ελέγχου 

4.1. Οι αρμοδιότητες του Τομέα, θα ασκούνται σε όλες τις 
Μονάδες Ταχυδρομικού Έργου. 

4.2. Ο Προϊστάμενος του Τομέα προγραμματίζει τις τα¬ 
κτικές και έκτακτες επιθεωρήσεις Διοικητικού και Οικονομι¬ 
κού Ελέγχου. 

4.3. Ο Τομέας Επιθεώρησης και Ελέγχου παρακολουθεί 
την εφαρμογή και των ακολούθων θεμάτων: 

Παρακολούθηση ορθής εφαρμογής κανονισμών και οδη¬ 
γιών εκτελέσεως ταχυδρομικού έργου. 

Παρακολούθηση της εύρυθμης λειτουργίας και διεξαγω¬ 
γής του ταχ. έργου και ιδιαίτερα της: 


Συναλλαγής 

Περισυλλογών και άλλων Υπηρεσιακών δρομολογίων 

Διαλογής 

Διαβίβασης 

Διανομής 

Απόδοσης υπηρεσιών και υπαλλήλων 

- Διεξαγωγή ειδικών ελέγχων ποιότητας (τακτικών - εκτά¬ 
κτων) παροχής υπηρεσιών. 

-Διατύπωση προτάσεων και εισηγήσεων για τη βελτίωση 
της ποιότητας παρεχόμενων υπηρεσιών και λειτουργίας συ¬ 
στημάτων παραγωγής. 

-Συγκέντρωση και περαιτέρω προώθηση στοιχείων για τις 
ελλείψεις, παραλείψεις, δυσλειτουργίες ατασθαλίες που 
διαπιστώνονται από το Τμήμα Υποστήριξης Ελέγχου Διαδι¬ 
κασιών καθώς και την παρακολούθηση ολοκλήρωσης των 
διορθωτικών ενεργειών και παρεμβάσεων. 

-Υποβοήθηση ελέγχου Επιθεωρητών 

-Διεξαγωγή ερευνών και προανακρίσεων με βάση εντολή. 

4.3. Οι αρμοδιότητες των Επιθεωρητών της Διεύθυνσης 
είναι: 

-Εφαρμογή Κανονισμών και οδηγιών ελέγχου ποιότητας 
εξυπηρέτησης και παραγωγής καθώς και Κανονισμών και 
οδηγιών Οικονομικού και Διοικητικού Ελέγχου. 

-Έλεγχος Ποιότητας εξυπηρέτησης Μονάδων Παραγωγής 
(ωράρια συναλλαγής, εφαρμογής τιμολογίων, ωράρια δια¬ 
νομής, περισυλλογή γραμματοκιβωτίων κ.λπ.) 

-Έλεγχοι Μηχανών Προπληρωμής, Ε - Ημερολογίων, Ομα¬ 
δικών Καταθέσεων. 

-Παρακολούθηση της εφαρμογής και εφαρμογή των δια¬ 
τάξεων του Γενικού Κανονισμού Προσωπικού, του Κανονι¬ 
σμού Εργασίας Προσωπικού, της Εργατικής Νομοθεσίας και 
των άλλων κανονιστικών διατάξεων οδηγιών διοικητικού πε¬ 
ριεχομένου. 

-Διενέργεια ερευνών και ανακρίσεων για παραλείψεις, πα¬ 
ραβάσεις κ.λπ. 

-Έλεγχος των χρηματοοικονομικών διαχειρίσεων των Μο¬ 
νάδων Ταχ. Έργου της Περιφερειακής. Διεύθυνσης και υπο¬ 
βολή έκθεσης, για κάθε ελεγχόμενη Μονάδα. 

-Έλεγχοι των κέντρων χρηματεφοδιασμού της Περιφερει¬ 
ακής Διεύθυνσης. 

-Παρακολούθηση της εφαρμογής των οδηγιών εκτέλεσης 
των διαχειριστικών εργασιών από τις Μονάδες Ταχυδρομι¬ 
κού Έργου της περιοχής δικαιοδοσίας του. 

-Παρακολούθηση εφαρμογής εγκυκλίων σχετικά με θέμα¬ 
τα χρηματοοικονομικής διαχείρισης των Μονάδων Ταχ. Έρ¬ 
γου περιοχής δικαιοδοσίας του. 

-Διατύπωση προτάσεων και λήψη μέτρων για τη βελτίωση 
της οργάνωσης και διαδικασιών εκτέλεσης του έργου της 
αρμοδιότητάς τους. 

-Παρακολούθηση εφαρμογής όλων των υπηρεσιακών Κα¬ 
νονισμών και διαδικασιών. 

Τις αρμοδιότητες των επιθεωρητών έχει και ο Προϊστάμε¬ 
νος του Τομέα Επιθεώρησης και Ελέγχου, πέραν των αρμο¬ 
διοτήτων που προβλέπονται στο άρθρο 36 του παρόντος 
Υπηρεσιακού Οργανισμού. 

Με απόφαση του Διευθύνοντος Συμβούλου καθορίζεται ο 
αριθμός των επιθεωρητών που θα ανήκουν στην Περιφερει¬ 
ακή Διεύθυνση. 

4.4. Ο οικονομικός έλεγχος θα ασκείται από ειδικά ορισμέ¬ 
νους Οικονομικούς ελεγκτές, που θα εδρεύουν είτε στην Πε¬ 
ριφερειακή Διεύθυνση είτε σε Κ.Τ. Γ ραφείο. Η έδρα των οι¬ 
κονομικών ελεγκτών και η περιοχή ευθύνης τους θα καθορί¬ 
ζονται με απόφαση του Διευθύνοντος Συμβούλου. Οι 
Οικονομικοί Ελεγκτές, θα υπάγονται διοικητικά και λειτουρ¬ 
γικά, σε όλες τις περιπτώσεις, στην αντίστοιχη Περιφερειακή 
Διεύθυνση. 

4.5. Οι ειδικές αρμοδιότητες των Οικονομικών Ελεγκτών 
είναι: 

-Τακτικός επιτόπιος έλεγχος του συνόλου των οικονομικών 
πράξεων (συναλλαγών) που γίνονται στις Μονάδες Ταχ. Έρ¬ 
γου της Περιφερειακής Διεύθυνσης και υποβολή Έκθεσης 
Οικονομικού Ελέγχου, για κάθε ελεγχόμενη Μονάδα. 

-Έλεγχος της κανονικότητας συμπλήρωσης των Ημερή¬ 
σιων Φύλλων Συναλλαγής των Μονάδων Ταχ. Έργου της Πε¬ 
ριφερειακής Διεύθυνσης. 

-Έλεγχος της ορθότητας των εγγραφών στα Ημερήσια 
Φύλλα Συναλλαγής. 

-Έλεγχος της ορθότητας των αντίστοιχων παραστατικών 
για κάθε εγγραφή. 

-Έλεγχοςτου Βιβλίου Αποθήκηςτης Μονάδας Ταχ. Έργου 
- Καταμέτρηση υπολοίπων Αποθήκης. 

-Έλεγχος της ορθότητας των ταμειακών και λογιστικών 
εγγραφών-Καταμέτρηση των ταμειακών υπολοίπων. 

-Διατύπωση προτάσεων και λήψη μέτρων για τη βελτίωση 
της οργάνωσης και διαδικασιών εκτέλεσης του έργου της 
αρμοδιότητάς του. 

Ο Οικονομικός Ελεγκτής δεν διενεργεί καθολικές επιθε¬ 
ωρήσεις και σε κάθε περίπτωση εντοπισμού από αυτόν με¬ 
γάλων διαφορών ή οικονομικών ατασθαλιών, ενημερώνει 
άμεσα και επιλαμβάνεται ο Τομέας Επιθεώρησης και Ελέγ¬ 
χου. 

Ο Οικονομικός Ελεγκτής καθίσταται συνυπεύθυνος για την 
ορθότητα των διαχειρίσεων, τις οποίες έχει ελέγξει. 

11. Στην παράγραφο 1 (1.2 Αρμοδιότητες του Τμήματος 
Ανθρωπίνων Πόρων) του Άρθρου 37 του Υπηρεσιακού Ορ¬ 
γανισμού προστίθεται και η αρμοδιότητα: 

- Άσκηση και παρακολούθηση άσκησης πειθαρχικού και 
υπηρεσιακού ελέγχου του Προσωπικού. 

12. Την τροποποίηση του Άρθρου 38 «Αρμοδιότητες Υπη¬ 
ρεσιακών Λειτουργιών Περιφερειακής Διεύθυνσης Επιστολι¬ 
κού Ταχυδρομείου Αττικής με την μετονομασία του Τομέα 
Εσωτερικού Ελέγχου αυτής σε «Τομέα Επιθεώρησης και 
Ελέγχου». 

13. Την τροποποίηση της παραγράφου 2 του Άρθρου 39 
«Αρμοδιότητες Υπηρεσιακών Λειτουργιών Περιφερειακής 
Διεύθυνσης Επιστολικού Ταχυδρομείου Αττικής με την με¬ 
τονομασία του Τομέα Εσωτερικού Ελέγχου σε «Τομέα Επι¬ 
θεώρησης και Ελέγχου». 

14. Τη συγκρότηση των παρακάτω Συλλογικών Οργάνων 
(Επιτροπών), σύμφωνα με τα προβλεπόμενα στον Κανονισμό 
Λειτουργίας του Διοικητικού Συμβουλίου, ως εξής: 

Ελεγκτική Επιτροπή 

Πάνος Ο. Κυριακόπουλος Πρόεδρος 

Νικόλαος Λιόλιος Μέλος 

Μαρίνος Δημητρουλόπουλος Μέλος 

Επιτροπή Προϋπολογισμού -Ισολογισμού 
Χαράλαμπος Χαραλαμπόπουλος Πρόεδρος 
Ιωάννης Λεπενιώτης Μέλος 

Κων/νος Μπαζιώτης Μέλος 

Επιτροπή Αμοιβών Ανώτατων Στελεχών 
Νικόλαος Λιόλιος Πρόεδρος 

Μαρίνος Δημητρουλόπουλος Μέλος 

Μαρία Αναστασοπούλου-Βότση Μέλος 

Επιτροπή Επενδύσεων και Κανονισμών 
Κων/νος Κορλός Προέδρος 

Έφη Σωτηρίου Μέλος 

Ιωάννης Λεπενιώτης Μέλος 

Τη χορήγηση αποζημίωσης στις ανωτέρω Επιτροπές και 
των Γραμματέων αυτών σύμφωνα με τα οριζόμενα στην πα¬ 
ράγραφο 1.2 της 24/8580/011.3/18 12 1998 απόφασης του 
Διοικητικού Συμβουλίου ΕΛΤΑ που έλαβε στην 996/17.12.98 
(θέμα 2Ιο) συνεδρίασή του. 


Η Δ/νση Διοίκησης και Επικοινωνίας να μεριμνήσει για τον 
ορισμό των υπαλλήλων και των αναπληρωτών τους που θα 
αναλάβουν το έργο της γραμματειακής υποστήριξης των 
παραπάνω Επιτροπών. 

Όλες οι Διευθύνσεις είναι υποχρεωμένες να συνδράμουν 
το έργο των παραπάνω Επιτροπών. 

15. Την παροχή εξουσιοδότησης στον Πρόεδρο της Ελε¬ 
γκτικής Επιτροπής για το συντονισμό όλων των ενεργειών 
που απαιτούνται για την οργάνωση και την άμεση λειτουργία 
της Υπηρεσίας Εσωτερικού Ελέγχου. 

16. Την παροχή εξουσιοδότησης στον Διευθύνοντα Σύμ¬ 
βουλο για την υλοποίηση της παρούσας απόφασης, σε ότι 
αφορά την τροποποίηση του Υπηρεσιακού Οργανισμού και 
για την εξασφάλιση των απαιτουμένων χώρων και εγκατα¬ 
στάσεων με πλήρη εξοπλισμό, που απαιτούνται για τη λει¬ 
τουργία της Υπηρεσίας Εσωτερικού Ελέγχου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 12 Μάίου 2003 

Ο Πρόεδρος του Δ.Σ. 

ΑΘΑΝΑΣΙΟΣ ΔΗΜΗΤΡΑΚΟΠΟΥΛΟΣ 
-♦- 

Αριθ. 24/10099/011.3 (2) 

Τροποποίηση Υπηρεσιακού Οργανισμού ΕΛΤΑ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΛΤΑ 
(Συνεδρίαση 1180/12.5.2003, θέμα 4ο) 

Έχοντας υπόψη: 

α) Το άρθρο 26 παραγρ. 2 του Ν. 2668/98 (ΦΕΚ 282/Α/ 
1998). 

β) Τον Υπηρεσιακό Οργανισμό ΕΛΤΑ (ΦΕΚ 548/Β/11 -5- 
2001 ). 

γ) Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπολο¬ 
γισμού. 

δ) Την 9437/9-5-2003 εισήγηση της Δ/νσης Διοίκησης και 
Επικοινωνίας, τη σχετική προφορική εισήγηση του Διευθύ- 
νοντος Συμβούλου καθώς και τις απόψεις του Προέδρου και 
των μελών του, ύστερα από συζήτηση, αποφασίζουμε: 

Α. Την τροποποίηση των Άρθρων 11 «Κεντρικές Υπηρεσια¬ 
κές Λειτουργίες και Διοικητική Υπαγωγή αυτών», 12 «Συ¬ 
γκρότηση και διοικητική υπαγωγή Κεντρικών Υπηρεσιακών 
Λειτουργιών», 27 «Αρμοδιότητες Υπηρεσιακών Λειτουργιών 
Διεύθυνσης Συναλλαγής», 30 «Αρμοδιότητες Υπηρεσιακών 
Λειτουργιών Διεύθυνσης Επιστολικού Ταχυδρομείου» και 42 
«Διοικητική Υπαγωγή των Μονάδων Ταχυδρομικού Έργου» , 
ως ακολούθως: 

1. Την τροποποίηση του άρθρου 11 «Κεντρικές Υπηρεσια¬ 
κές Λειτουργίες και Διοικητική Υπαγωγή αυτών» ως εξής: 

Άρθρο 11 

Κεντρικές Υπηρεσιακές Λειτουργίες 
και Διοικητική Υπαγωγή αυτών. 

1. Οι Κεντρικές Υπηρεσιακές Λειτουργίες συγκροτούν την 
Κεντρική Υπηρεσία ΕΛΤΑ και υπάγονται απευθείας στο Διευ- 
θύνοντα Σύμβουλο. 

2. Οι Κεντρικές Υπηρεσιακές Λειτουργίες είναι: 

2.1 .-Επιτελικές Υπηρεσιακές Λειτουργίες. 

-Διεύθυνση Νομικών Υπηρεσιών. 

-Σύμβουλοι. 

-Ειδικοί Συνεργάτες. 

-Η Διεύθυνση Διοίκησης και Επικοινωνίας. 

-Η Διεύθυνση Επιθεώρησης. 

-Η Διεύθυνση Στρατηγικής και Ανάπτυξης 

2.2. Επιχειρησιακές Υπηρεσιακές Λειτουργίες 

-Η Διεύθυνση Συναλλαγής. 

-Η Διεύθυνση Επιστολικού Ταχυδρομείου. 

-Η Διεύθυνση Εργασιών Χρηματοοικονομικών Προϊόντων. 

-Η Διεύθυνση Διεθνούς Ταχυδρομείου. 

-Η Εμπορική Διεύθυνση Συναλλαγής. 

-Η Εμπορική Διεύθυνση Επιστολικού Ταχυδρομείου. 

-Η Εμπορική Διεύθυνση Χρηματοοικονομικών Υπηρεσιών. 

-Η Διεύθυνση Φιλοτελισμού. 

-Υπηρεσία Συστημάτων Ποιότητας 

2.3.-Υπηρεσιακές Λειτουργίες Υποστήριξης 

-Η Διεύθυνση Ανθρωπίνων Πόρων. 

-Η Διεύθυνση Οικονομικών. 

-Η Διεύθυνση Προμηθειών. 

-Η Διεύθυνση Πληροφορικής. 

-Η Διεύθυνση Τεχνικών Έργων. 

-Το Κέντρο Πληροφόρησης και Εξυπηρέτησης Πελατών. 

2. Την τροποποίηση του άρθρου 12 «Συγκρότηση και διοι¬ 
κητική υπαγωγή Κεντρικών Υπηρεσιακών Λειτουργιών», ως 
εξής: 

05 Υπηρεσία Συστημάτων Ποιότητας 

49 Διεύθυνση Επιστολικού Ταχυδρομείου. 

491 Τομέας Προγραμματισμού και Διαχείρισης Πόρων 
Ειδικών Μονάδων Παραγωγής 

492 Τομέας Εκμετάλλευσης. 

493 Τομέας Οργάνωσης Διαλογής και Διαβιβάσεων. 

494 Τομέας Οργάνωσης Διανομής. 

495 Τομέας Υποστήριξης Ποιότητας 

496 Τομέας Συντήρησης Μεταφορικών μέσων. 

4901 Γραμματεία Διεύθυνσης. 

3. Την τροποποίηση του άρθρου 27 «Αρμοδιότητες Υπηρε¬ 
σιακών Λειτουργιών Διεύθυνσης Συναλλαγής»: 

3.1 Την τροποποίηση στην παράγραφο 4 της αρμοδιότη¬ 
τας της Λειτουργίας Δικτύου του Τομέα Ανάπτυξης Δικτύου 
Συναλλαγής με τη διαγραφή της αρμοδιότητας: 

«- Κατάρτιση οδηγιών χωροθέτησης, εγκατάστασης, συ¬ 
ντήρησης και περισυλλογής γραμματοκιβωτίων.» 

3.2 Την κατάργηση της Λειτουργίας Αστικής Διανομής του 
Τομέα Ανάπτυξης Δικτύου Συναλλαγής, οι αρμοδιότητες της 
οποίας θα ασκούνται από την αντίστοιχη Λειτουργία της Δι¬ 
εύθυνσης Επιστολικού Ταχυδρομείου για το σύνολο των Μο¬ 
νάδων Ταχ. Έργου. 

3.3 Την προσθήκη αρμοδιότητας στη Λειτουργία Αγροτι¬ 
κής Διανομής του Τομέα Ανάπτυξης Δικτύου ως εξής: 

- Χειρισμός θεμάτων περισυλλογής ταχ. αντικειμένων στις 
αγροτικές περιοχές. 

3.4 Την τροποποίηση της παραγράφου 5 ως εξής: 

5. Αρμοδιότητες Τομέα Ποιότητας και Ελέγχου. 

Λειτουργία Σχεδιασμού Ποιότητας Μονάδων Συναλλαγής: 

-Επεξεργασία και ανάπτυξη θεμάτων ποιότητας Συναλλα¬ 
γής αγροτικής διανομής Μονάδων Συναλλαγής, Ταχ. Πρα¬ 
κτορείων και υποβολή σχετικών προτάσεων. 

-Επανασχεδιασμός διαδικασιών και μεθόδων εργασίας 
που σχετίζονται με την ποιότητα Μονάδων Συναλλαγής και 
Ταχ. Πρακτορείων για την αναβάθμιση του επιπέδου των 
προσφερόμενων υπηρεσιών. 

-Έλεγχος του τρόπου εργασίας, καταγραφή των αποτελε¬ 
σμάτων και διορθωτικές παρεμβάσεις σε θέματα ποιότητας 
Μονάδων Συναλλαγής - Ταχ. Πρακτορείων. 

-Προτάσεις για την ανάπτυξη Συστημάτων Διαχείρισης 
Ποιότητας στις Μονάδες Συναλλαγής, σύμφωνα μεταδιεθνή 
πρότυπα. 

-Συντονισμός παρακολούθησης και συνεργασίας με τους 
Οργανισμούς Ποιότητας σε Εθνικό και Διεθνές επίπεδο. 

-Υποβολή προτάσεων για υλοποίηση, επί θεμάτων Τυπο¬ 
ποίησης Διαδικασιών Συναλλαγής, σε συνεργασία με τις συ- 
ναρμόδιες Υπηρεσιακές Λειτουργίες. 


-Συμμετοχή και παρακολούθηση των εργασιών επιτροπών 
της ΕΈ. για την εναρμόνιση του Ταχ. Τομέα σε θέματα ποιό¬ 
τητας Μονάδων Συναλλαγής. 

-Ενημέρωση του προσωπικού για θέματα ποιότητας Μονά¬ 
δων Συναλλαγής - Ταχ. Πρακτορείων. 

-Χειρισμός οποιοσδήποτε άλλου θέματος σχεδιασμού δια¬ 
δικασιών ποιότητας Μονάδων Συναλλαγής -Ταχ. Πρακτορεί¬ 
ων. 

Λειτουργία Μετρήσεων Ποιότητας Μονάδων Συναλλαγής: 

-Θέματα οργάνωσης μέτρησης ποιότητας προσφερόμε¬ 
νων υπηρεσιών Συναλλαγής, Ταχ. Πρακτορείων, σε συνερ¬ 
γασία με τις συναρμόδιες Υπηρεσιακές Λειτουργίες. 

-Θέματα εξεύρεσης των συμμετεχόντων στην διενέργεια 
ελέγχων ποιότητας Μονάδων Συναλλαγής - Ταχ. Πρακτο¬ 
ρείων, στο εσωτερικό της χώρας. 

-Προγραμματισμός επέκτασης εγκατάστασης και μηχανο¬ 
γραφική παρακολούθηση Ηλεκτρονικών Συστημάτων Προ¬ 
τεραιότητας. 

-Οργάνωση ελέγχων ποιότητας και ανάλυσης στοιχείων 
που θα του ανατίθενται σε συνεργασία με τις αρμόδιες Υπη¬ 
ρεσιακές Λειτουργίες. 

-Προτάσεις για εφαρμογή συστημάτων ελέγχου γιατη βελ¬ 
τίωση της ποιότητας παρεχόμενων υπηρεσιών Μονάδων Συ¬ 
ναλλαγής και Ταχ. Πρακτορείων. 

-Ικανοποίηση των αναγκών σε εξοπλισμό, μέσα και έντυπα 
για την διεξαγωγή των ποιοτικών ελέγχων. 

-Ενημέρωση του προσωπικού για θέματα Μετρήσεων και 
ελέγχου Ποιότητας. 

-Χειρισμός οποιουδήποτε άλλου θέματος σχετίζεται με την 
οργάνωση των μετρήσεων και τον έλεγχο ποιότητας Μονά¬ 
δων Συναλλαγής και Ταχ. Πρακτορείων. 

Λειτουργία Ελέγχου Συναλλαγής: 

-Παρακολούθηση του έργου των Μονάδων Συναλλαγής 
και των Περιφ. Διευθύνσεων σε θέματα Προσωπικού, οικο¬ 
νομικών, παραγωγής, συναλλαγής και πώλησης ταχυδρομι¬ 
κών και χρηματοοικονομικών υπηρεσιών. 

-Έλεγχος της ορθής κατανομής και διαχείρισης του διατι¬ 
θέμενου προσωπικού στα Κεντρικά και Περιφερειακά Ταχ. 
Γραφεία και των υπαγόμενων σ’ αυτά Ταχ. Γραφείων, σε συ¬ 
νάρτηση με την κίνησή τους. 

-Διενέργεια επιτόπιων ελέγχων στα Καταστήματα Συναλ¬ 
λαγής, σχετικά με την καταλληλότητα, τη θέση και την εμφά¬ 
νιση του κτιρίου, την καθαριότητα, την επάρκεια του τεχνικού 
εξοπλισμού και των εγκαταστάσεων, την τήρηση προγράμ¬ 
ματος συντήρησής τους, την σωστή οργάνωση των διαχειρί¬ 
σεων και των συναφών εργασιών την τήρηση των διαδικα¬ 
σιών και οδηγιών συναλλαγής και εσωτερικού χρηματεφο- 
διασμού, των ροών διεξαγωγής του ταχ. έργου, την εκτέλεση 
του συνόλου των προβλεπόμενων υπηρεσιών συναλλαγής. 

-Διενέργεια επιτόπιων ελέγχων σχετικά με την ποιότητα πε¬ 
ρισυλλογής των γραμματοκιβωτίων πρόσοψης καθώς και 
της έγκαιρης και προγραμματισμένης σφράγισης της αλλη¬ 
λογραφίας. 

-Διενέργεια επιτόπιων ελέγχων σχετικά μετηντις συνθήκες 
εργασίας του προσωπικού. 

-Παρακολούθηση της χωροθέτησης καιτηςαποτελεσματι- 
κότητας του Ταχ. Δικτύου (Γραφεία - Πρακτορεία - Μεταπω¬ 
λητές - Αγροτικά Δρομολόγια - Γραμματοθυρίδες αγροτικών 
περιοχών), διατύπωση προτάσεων επαναχωροθέτησης Μο¬ 
νάδων του Δικτύου. 

-Διενέργεια επιτόπιων ελέγχων στα Ταχ. Πρακτορεία, σχε¬ 
τικά με την καταλληλότητα, τη θέση και την εμφάνιση του κα¬ 
ταστήματος, την κατάρτιση του Ταχ. Πράκτορα και του ανα¬ 
πληρωτή του, τη διασφάλιση τωνταχ. αντικειμένων εντός του 
καταστήματος, την εκτέλεση όλων των υπηρεσιών και τήρη¬ 
ση των υποχρεώσεων που προβλέπονται στη σύμβαση. 

-Παρακολούθηση του έγκαιρου εφοδιασμού των Μονάδων 
μετά απαραίτητα υλικά και εξοπλισμό καθώς και την τήρηση 

προγράμματος συντήρησης του εξοπλισμού και των εγκατα¬ 
στάσεων. 

-Διατύπωση προτάσεων βιωσιμότητας Μονάδων Συναλλα¬ 
γής, ύστερα από επεξεργασία των στοιχείων που αφορούν 
τα οικονομικά τους αποτελέσματα και το παραγωγικό τους 
έργο σε σχέση και με τις εναλλακτικές μορφές ταχ. εξυπη¬ 
ρέτησης. 

-Διατύπωση προτάσεων βελτίωσης των διαδικασιών συ¬ 
ναλλαγής. 

-Εκτίμηση των εκπαιδευτικών αναγκών του προσωπικού 
και διατύπωση προτάσεων. 

-Προσωρινές προσαρμογές μικρής κλίμακας για την αντι¬ 
μετώπιση προβλημάτων των Μονάδων Συναλλαγής, υπό την 
προϋπόθεση ότι δεν επηρεάζεται το εγκεκριμένο οργανό¬ 
γραμμα κάθε Υπηρεσιακής Λειτουργίας και ότι οι προσαρμο¬ 
γές αυτές θα κοινοποιούνται άμεσα στον καθ’ ύλη αρμόδιο 
Τομέα για να ληφθούν υπόψη στο συνολικό σχεδίασμά του 
Συστήματος. 

-Η διενέργεια των ελέγχων ποιότητας και ορθής λειτουρ¬ 
γίας, Περιφ. Δ/νσεων, Μονάδων Συναλλαγής και Ταχ. Πρα¬ 
κτορείων, θα γίνεται από κοινού με τις λοιπές Υπηρεσιακές 
Λειτουργίες του Τομέα. 

4. Την τροποποίηση του άρθρου 30 «Αρμοδιότητες Υπη¬ 
ρεσιακών Λειτουργιών Διεύθυνσης Επιστολικού Ταχυδρο¬ 
μείου»: 

4.1 Την μετονομασία του Τομέα Διασφάλισης Ποιότητας 
σε Τομέα Υποστήριξης Ποιότητας. 

4.2 Την προσθήκη αρμοδιότητας στη Διεύθυνση Επιστολι¬ 
κού Ταχυδρομείου ως εξής: 

-Χειρισμός θεμάτων αρμοδιότητας Επιστολικού ταχυδρο¬ 
μείου για το σύνολο των Μονάδων Ταχ. Έργου. 

4.3 Την προσθήκη αρμοδιοτήτων στη Λειτουργία συντονι¬ 
σμού Διαβιβάσεων του Τομέα Εκμετάλλευσης ως εξής: 

-Παρακολούθηση θεμάτων που αφορούν την περισυλλογή 
και τις διαβιβάσεις για το σύνολο των Μονάδων Ταχ. Έργου. 

-Κατάρτιση οδηγιών χωροθέτησης, εγκατάστασης, συντή¬ 
ρησης και περισυλλογής γραμματοκιβωτίων. 

4.4 Τη μετονομασία της Λειτουργίας Αστικής Διανομής του 
Τομέα Οργάνωσης Διανομής σε Λειτουργία Αστικής Διανο¬ 
μής Μονάδων Ταχ. Έργου. 

4.5 Την τροποποίηση της παραγράφου 5 ως εξής: 

5. Αρμοδιότητες Τομέα Υποστήριξης Ποιότητας 

-Καθορισμός στόχων ποιότητας και παραγωγικότητας. 

-Θέματα για την έκδοση σχετικών οδηγιών για το Προσω¬ 
πικό. 

-Συνεργασία σε θέματα ποιότητας παρεχομένων υπηρε¬ 
σιών, με άλλες συναρμόδιες Υπηρεσιακές Λειτουργίες. 

-Παρακολούθηση της ροής του ταχυδρομικού έργου σύμ¬ 
φωνα με τους στόχους ποιότητας. 

- Ενημέρωση και ευαισθητοποίηση προσωπικού σε θέματα 
ποιότητας. 

-Προτάσεις εφαρμογής συστημάτων ελέγχου για βελτίω¬ 
ση ποιότητας 

-Επεξεργασία και ανάλυση θεμάτων ποιότητας και υποβο¬ 
λή σχετικών προτάσεων. 

-Π ροτάσεις για τον επανασχεδιασμό διαδικασιών και μεθό¬ 
δων εργασίας που σχετίζονται με την ποιότητα. 

-Μελέτη του τρόπου εργασίας, καταγραφή των αποτελε¬ 
σμάτων και προτάσεις για διορθωτικές παρεμβάσεις σε θέ¬ 
ματα ποιότητας. 

-Υποβολή προτάσεων, σε συνεργασία με τους συναρμό- 
διους τομείς της Διεύθυνσης. 

6. Την τροποποίηση του άρθρου 42 «Διοικητική Υπαγωγή 
των Μονάδων Ταχυδρομικού Έργου», ως ακολούθως: 

Άρθρο 42 

Διοικητική Υπαγωγή των Μονάδων Ταχυδρομικού Έργου. 

1. Τα Κεντρικά Ταχυδρομικά Γραφεία και τα Περιφερειακά 
Ταχυδρομικά Γραφεία του κάθε νομού υπάγονται απευθείας 


στις Περιφερειακές Διευθύνσεις του άρθρου 34 του παρό¬ 
ντος Υπηρεσιακού Οργανισμού. Οι Ειδικές Μονάδες Παρα¬ 
γωγής υπάγονται στην Υπηρεσία Επιστολικού Ταχυδρομείου 
. Τα Ταχυδρομικά Γραφεία υπάγονται διοικητικά στα επο- 
πτεύοντα Κεντρικά ή Περιφερειακά Ταχυδρομικά Γραφεία 
όπως εμφανίζονται στο Ονοματολόγιο των Μονάδων Ταχυ¬ 
δρομικού Έργου ΕΛΤΑ. Μεταβολές σχετικά με την υπαγωγή 
των συνεστημένων Μονάδων Ταχυδρομικού Έργου και την 
κατηγορία που αυτές ανήκουν (Περιφερειακά-Ταχυδρομικά 
Γ ραφεία- Ειδικές Μονάδες Παραγωγής) γίνονται με απόφα¬ 
ση του Διευθύνοντος Συμβούλου. 

Κάθε Μονάδα Ταχυδρομικού έργου(πληντων Ταχυδρομι¬ 
κών Γραφείων }έχει δικό της Προϋπολογισμό .Για τις ανά¬ 
γκες του παραπάνω Προϋπολογισμού οι ανάγκες σε Προσω¬ 
πικό ,εξοπλισμό καθώς και το οικονομικό αποτέλεσμα των 
Ταχυδρομικών Γραφείων εμφανίζονται στον Προϋπολογι¬ 
σμό των Κεντρικών ή Περιφερειακών Ταχυδρομικών Γρα¬ 
φείων που τα εποπτεύουν. 

2. Το Κέντρο Αεροπορικού Ταχυδρομείου και η Υπηρεσία 
Εκτελωνισμού Δεμάτων Πειραιά υπάγονται απευθείας στη 
Διεύθυνση Διεθνούς Ταχυδρομείου. Η Υπηρεσία Εκτελωνι- 
σμού Δεμάτων Θεσσαλονίκης υπάγεται λειτουργικά στη Δι¬ 
εύθυνση Διεθνούς Ταχυδρομείου, και διοικητικά στην Περι¬ 
φερειακή Διεύθυνση Θεσσαλονίκης. 

3. Η διοικητική υπαγωγή των Κέντρων Εξυπηρέτησης των 
Μεγάλων Πελατών καθορίζεται με απόφαση του Διευθύνο- 
ντος Συμβούλου. 

Β. Την προσθήκη άρθρου 25α «Αρμοδιότητες Υπηρεσίας 
Συστημάτων Ποιότητας». 

Άρθρο 25α 

Αρμοδιότητες Υπηρεσίας Συστημάτων Ποιότητας 

1. Έργο της Υπηρεσίας Συστημάτων Ποιότητας είναι η ανά¬ 
πτυξη, εγκατάσταση και εφαρμογή συστημάτων ποιότητας 
σε κάθε φάση της παραγωγικής διαδικασίας παροχής ταχυ¬ 
δρομικών υπηρεσιών Επιστολικού Ταχυδρομείου, ώστε να 
διασφαλίζεται η απρόσκοπτη και αποτελεσματική λειτουργία 
των Μονάδων Ταχ. Έργου και η συνεχής βελτίωσή τους με 
στόχο την παροχή Ταχυδρομικών Υπηρεσιών υψηλής ποιό¬ 
τητας. 

Σκοπός της ανάπτυξης των Συστημάτων Ποιότητας είναι ο 
σχεδιασμός, η ανάπτυξη και η εφαρμογή πρότυπων διαδικα¬ 
σιών για τη διοίκηση και διαχείριση της κάθε φάσης εργασίας 
της παραγωγής Υπηρεσιών Επιστολικού Ταχυδρομείου των 
Μονάδων Ταχ. Έργου στα πλαίσια του Στρατηγικού και Επι¬ 
χειρησιακού Σχεδιασμού για την αναβάθμιση της λειτουρ¬ 
γίας τους και κατ' επέκταση τη βελτίωση της ποιότητας των 
προσφερομένων υπηρεσιών. 

Ειδικότερα σκοπός της ανάπτυξης των Συστημάτων είναι 
να επαναπροσδιορισθούν 

συγκεκριμένες εργασίες-διαδικασίες όπως επίσης και να 
μεταβληθεί ο τρόπος εκτέλεσης τους, με στόχο: 

• την ομαλότερη και ευκολότερη ολοκλήρωση κάθε εργα¬ 
σίας, 

• την ομαλότερη και ευκολότερη μετάβαση από εργασία σε 
εργασία, 

• την καθιέρωση προτύπων εργασίας, 

• την αποτελεσματικότερη ενημέρωση και παρακολούθη¬ 
ση της διοίκησης κάθε εργασίας, 

• τη συγκέντρωση όλων των ομοειδών και συναφών εργα¬ 
σιών σε κάθε θέση, 

• την «ελάφρυνση» των θέσεων παραγωγής από υποστηρι¬ 
κτικά και διαχειριστικά στοιχεία, ώστε να υπάρξει επικέντρω¬ 
ση και αφοσίωση στον στόχο κάθε θέσης παραγωγής, 

• τη δημιουργία πρόσθετων λειτουργιών, ώστε να οργανώ¬ 
νεται και να διαχειρίζεται πιο ολοκληρωμένα η παραγωγή, 

• την αποσαφήνιση των αρμοδιοτήτων και καθηκόντωντου 
προσωπικού με σαφή περιγραφή κάθε θέσης εργασίας, 

• την αύξηση της υπευθυνότητας και ευαισθησίας των ερ¬ 
γαζομένων για θέματα ποιότητας, 

• την ανάπτυξη αποτελεσματικού ελέγχου της διοίκησης 
κάθε εργασίας και μηχανισμού εσωτερικού ελέγχου, 

• την αύξηση της αποδοτικότητας ανθρώπινων και υλικών 
πόρων, μέσω της μείωσης του κόστους, της μείωσης του 
χρόνου επίλυσης προβλημάτων, ταχύτερης προσαρμογής 
στο μεταβαλλόμενο περιβάλλον και ταχύτερης ενσωμάτω¬ 
σης νέων συνεργατών, 

• της αναβάθμισης της "εικόνας” του Οργανισμού, 

• της δημιουργίας κλίματος εμπιστοσύνης και απλοποίη¬ 
σης των διαδικασιών σύναψης συμφωνιών, 

• τη δημιουργία ανταγωνιστικού πλεονεκτήματος στην 
αγορά και 

• την ανάπτυξη και διασφάλιση της ποιότητας. 

2. Ειδικότερα για την επίτευξη του έργου η Υπηρεσία Συ¬ 
στημάτων Ποιότητας: 

- Αναπτύσσει σύστημα ποιότητας για κάθε φάση της παρα¬ 
γωγικής διαδικασίας του επιστολικού ταχυδρομείου (Περι¬ 
συλλογή - Διαλογή - Διαβιβάσεις - Διανομή). 

- Καθιερώνει σύστημα παρακολούθησης και ελέγχου των 
Συστημάτων Ποιότητας. 

- Αναλύει - Αξιολογεί τα αποτελέσματα εφαρμογής των συ¬ 
στημάτων Ποιότητας. 

- Βελτιώνει τα Συστήματα Ποιότητας μέσω σχεδίασης, 
εκτέλεσης, ελέγχου και παρακολούθησης, καθώς και διορ¬ 
θώσεων ή επανασχεδιασμού. 

Τα Συστήματα Ποιότητας καλύπτουν το σύνολο των λει¬ 
τουργιών της παραγωγικής διαδικασίας και περιέχουν: 

• Πολιτικές 

• Διαδικασίες 

• Γενικές και Ειδικές Οδηγίες Εργασίας 

• Γενικές και Ειδικές Οδηγίες Ελέγχου 

• Έντυπα, Πίνακες και Διαγράμματα 

• Αναφορές 

• Φόρμες και Υποδείγματα 

• Καταλόγους και Υποδείγματα Παρακολούθησης και 
Ελέγχου 

• Περιγραφές θέσεων Εργασίας 

Η δυναμική των Συστημάτων ποιότητας (εγχειρίδια, διαδι¬ 
κασίες, οδηγίες, έντυπα και αρχεία) εξασφαλίζεται με ελέγ¬ 
χους, μετρήσεις, αναλύσεις και βελτιώσεις των δεικτών από¬ 
δοσης. 

Η Υπηρεσία Συστημάτων Ποιότητας έχει την ευθύνη και για 
τα παρακάτω θέματα διασφάλισης ποιότητας : 

-Σχεδιασμός, επιλογή, υλοποίηση και θέση σε λειτουργία 
συστημάτων μετρήσεων και παρακολούθησης ποιότητας 
υπηρεσιών στο εσωτερικό της χώρας. 

-Παρακολούθηση λειτουργίας συστήματος ΘΒΕΧ και Δια¬ 
γνωστικού Συστήματος 


-Θέματα ανάπτυξης συστήματος παρακολούθησης της 
ποιότητας των υπηρεσιών στο εσωτερικό της χώρας, από 
εξωτερικό φορέα. 

-Μελέτη, προσδιορισμός και ικανοποίηση αναγκών σε εξο¬ 
πλισμό, μέσα και έντυπα για διεξαγωγή μετρήσεων και ποιο¬ 
τικών ελέγχων. 

-Συνεργασία σε θέματα ποιότητας παρεχομένων υπηρε¬ 
σιών με πελάτες, σε συνεργασία με άλλες συναρμόδιες Υπη¬ 
ρεσιακές Λειτουργίες. 

-Όποιο άλλο θέμα έχει σχέση με την ποιότητα υπηρεσιών 
στο εσωτερικό της χώρας. 

-Λειτουργία Διαγνωστικού συστήματος ελέγχου ποιότη¬ 
τας. 

-Προτάσεις για επανασχεδιασμό διαδικασιών και μεθόδων 
εργασίας που σχετίζονται με την ποιότητα Μονάδων Ταχ. 
Έργου, σε συνεργασία με τις αρμόδιες Διευθύνσεις. 

-Μελέτη του τρόπου εργασίας, καταγραφή των αποτελε¬ 
σμάτων και προτάσεις για διορθωτικές παρεμβάσεις σε θέ¬ 
ματα ποιότητας Μονάδων Ταχ. Έργου. 

-Προτάσεις πιστοποίησης κατά 130 σύμφωνα με τα διεθνή 
πρότυπα. 

-Υποβολή προτάσεων για υλοποίηση, επί θεμάτων Τυπο¬ 
ποίησης Διαδικασιών 

-Παρακολούθηση της εξέλιξης των συστημάτων πιστο¬ 
ποίησης της ποιότητας από επίσημους φορείς. 

-Παρακολούθηση και αξιολόγηση αποτελεσμάτων των 
συστημάτων μέτρησης ποιότητας και συστήματος ελέγχου 
περισυλλογών με ΒείΌοάθ. 

-Χειρισμός οποιουδήποτε άλλου θέματος σχετίζεται με την 
οργάνωση των μετρήσεων και τον έλεγχο ποιότητας των 
Μονάδων Ταχ. Έργου. 

3. Με απόφαση του Διευθύνοντος Συμβούλου θα καθορι- 
σθεί η στάθμη, η εσωτερική διάρθρωση καθώς και οι αρμο¬ 
διότητες των Υπηρεσιακών Λειτουργιών εσωτερικής διάρ¬ 
θρωσης της Υπηρεσίας Συστημάτων Ποιότητας, για την κα¬ 
λύτερη και αποτελεσματικότερη λειτουργία της. 

4. Η Υπηρεσία Συστημάτων Ποιότητας θα εποπτεύεται από 
το Γενικό Διευθυντή της Επιχειρησιακής Μονάδας Επιστο¬ 
λικού Ταχυδρομείου. 

Γ. Την παροχή εξουσιοδότησης στον Διευθύνοντα Σύμ¬ 
βουλο για όλες τις ενέργειες που απαιτούνται για την υλο¬ 
ποίηση της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Μάίου 2003 

Ο Πρόεδρος του Δ.Σ. 

ΑΘΑΝΑΣΙΟΣ ΔΗΜΗΤΡΑΚΟΠΟΥΛΟΣ 

